**Gábor Dénes**

(Budapest, 1900. június 5. ­ London, 1979. február 9.)

Nobel-díjas magyar fizikus, gépészmérnök, villamosmérnök, a holográgfia feltalálója.

Budapest Terézváros városrészében született. Családja izraelita vallású volt. Édesapja, Günszberg Bernát, a Magyar Általános Kőszénbánya Részvénytársaságnál (MÁK Rt.) dolgozott főkönyvelőként, majd cégvezetőként, végül igazgatói rangban. 1928-ban betegségére való tekintettel nyugdíjazását kéri, ez után igazgatósági tagként szinte haláláig részt vesz a cég munkájában.

Édesanyja Jakobovits Adél. A szülők 1899-ben kötöttek házasságot, s három gyermekük született: Dénes (1900), György (1901), Endre (1903). Az apa 1902 március 8-án fiaival együtt engedélyt kapott, hogy családnevüket „Gábor”-ra változtassák.

Elemi iskolai tanulmányait a Szemere utcai községi elemi népiskolában (1906-1910), a középiskolát a Budapesti V. kerületi Markó utcai Magyar Királyi Állami Főreáliskolában (1910-1918) végezte. 1918. március 6-án érettségizett. 1918. március 15-én behívták katonának, az észak-itáliai fegyverszünet után tért haza. Novemberben beiratkozott a Magyar királyi József nádor Műszaki és Gazdaságtudományi Egyetem gépészmérnöki osztályába.

1919 május 24-én áttért az evangélikus vallásra.

1920-tól Berlinben folytatta tanulmányait a charlottenburgi Technische Hochschule elektromérnöki karán Itt rendszeresen látogatta a tudományegyetem előadásait, többek között Albert Einstein szemináriumát, mely Szilárd Leó kezdeményezésére jött létre, és aki az előadásokra meghívta Wigner Jenőt, Neumann Jánost és Gábor Dénest. Később a baráti kör Polányi Mihállyal és Kösztler Artúrral bővült.

1921 június 24-én tette le első szigorlatát a Műegyetemen. 1924-ben mérnöki diplomát szerzett Berlinben.

Az 1920-as években a nagyfeszültségű hálózatok üzemében fellépő tranziens jelenségek sok problémát okoztak, de vizsgálatukhoz sem módszerek, sem eszközök nem álltak rendelkezésre. 1927-ben disszertációjában tranziens jelenségek rögzítése érdekében az oszcillográf érzékenységének növelését dolgozta ki.

1927-1932-ig Siemensstadtban, a Siemens és Halske kutatólaboratóriumában, 1932-1933-ig pedig Erlangenben, a Siemens-Reiniger-Veifa nevű cégnél dolgozott.

1933-ban, a náci hatalomátvétel után elhagyta Németországot és hazatért Magyarországra. 1933-1934-ig az Egyesült Izzó kutatólaboratóriumában a gázkisülés fizikájával foglalkozott.

1934-ben végleg letelepedett Angliában, angol állampolgár lett.

1934-1948-ig a British Thomson-Houston Társaság kutatólaboratóriumában dolgozott Rugbyben.

1936 augusztus 8-án feleségül vette Marjorie Louise Butlert, akivel haláláig harmonikus házasságban élt, gyermekük nem született.

1942 október 25-én, Budapesten meghalt édesapja. 1946-ban édesanyja hozzá és testvéréhez Angliába költözött.

1947-ben itt találta fel a holográfiát, ami 1960-ig, a lézer feltalálásáig nem terjedt el.

1949-1958-ig az Imperial College-ban elektronikát adott elő.

1956-ban a Royal Society a tagjává választotta.

1958-1967-ig az alkalmazott elektronfizika professzora volt az Imperial College-ban.

1962-ben először látogatott haza Magyarországra.

1964-ben a Magyar Tudományos Akadémia tiszteletbeli tagjává választották.

1967-ben nyugalomba vonult.

1968-ban részt vett a Római Klub alapításában.

1971-ben megkapta a fizikai Nobel-díjat „A holografikus módszer feltalálásáért és a kiterjesztéshez való hozzájárulásáért”.

1974-ben súlyos agyvérzést szenvedett.

1979 február 9-én hunyt el Londonban.

**Díjak és kitüntetések:**

**1964.** Az MTA tiszteleti tagja.

**1967.** The Cristoforo Colombo Prize of Genova

The Thomas Young Medal of the Physical Society.

**1968.** The Michelson Medal of the Franklin Institute

The Rumford Medal of the Royal Society

**1970.** The Medal of Honor of the I.E.E.E.

The Semelweiss Medal American Hungarian Medical Association Commander of the Order of the British Empire Hon D. Sc. University of Southampton.

**1971.** Fizikai Nobel-díj

Holweck Prize of the French Physical Society.

Hon D. Sc. Delft University of Technology.

**1972.** Hon.D.Sc. University of Surrey

Hon.D.Sc. The City University (London)

Hon.D.Sc. Engineering College Bridgeport.

**1973.** Foreign Associate Nat Acad. of Sciences, U.S.A.

Hon.LL.D. London University.

**1975.** Hon.D.Sc. University of Columbia, N.Y.